ત્રણ-ચાર દિવસના સુધારા પછી એશિયન શૅરબજારો ગઈ કાલે ઠંડા મૂડમાં હતાં. જૅપનીઝ નિક્કી ઇન્ડેક્સ પોણો ટકો ઘટીને ૮૩૯૫ બંધ હતો, જ્યારે સિંગાપોર, હૉન્ગકૉન્ગ, તાઇવાન, સાઉથ કોરિયા અને ચાઇનીઝ સ્ટૉક માર્કેટ્સ નહીંવત્થી માંડીને ૦.૩ ટકાની રેન્જમાં નીચે બંધ રહ્યાં હતાં. ઇન્ડોનેશિયન શૅરબજાર નામ કે વાસ્તે સવા પૉઇન્ટ વધેલું હતું. આથી વિપરીત યુરોપિયન શૅરબજારોમાં રિલીફ રૅલી આગળ ધપતી દેખાઈ છે. સારા ઓપનિંગ બાદ ત્યાંનાં તમામ અગ્રણી માર્કેટ્સ એકથી પોણાબે ટકાની મજબૂતીમાં હતાં. ડાઉ ફ્યુચર્સ તથા નાસ્ડેક ફ્યુચર્સ અડધા ટકાની આજુબાજુ પ્લસ દર્શાવતા હતા. અમેરિકા ખાતે સ્ટૉક માઇલ કે ઇન્વેન્ટરીઝમાં ઘટાડાના અહેવાલમાં ક્રૂડ ચોથા દિવસે મક્કમ હતું. સોનામાં પણ થોડોક સુધારો વર્તાતો હતો.